PROJEKTS

APSTIPRINĀTS

Valsts akciju sabiedrības

“Latvijas Valsts radio

un televīzijas centrs”

valdes 01.11.2023. sēdē

(protokols Nr.54)

Valsts akciju sabiedrība

“**LATVIJAS VALSTS RADIO UN TELEVĪZIJAS CENTRS”**

**reģistrācijas Nr. 40003011203, Zemitāna iela 9 k-3, Rīga, LV-1012**

**Nekustamā īpašuma** **nomas tiesību izsoles nolikums**

**elektronisko izsoļu vietnē (https://izsoles.ta.gov.lv).**

1. **Vispārīgie noteikumi**
	1. Izsoles organizētājs, iznomātājs un īpašnieks – valsts akciju sabiedrība “Latvijas Valsts radio un televīzijas centrs”, reģistrācijas numurs 40003011203, juridiskā adrese: Zemitāna iela 9 k-3, Rīga (kontaktpersona, izsoles koordinators – Vilnis Čamanis, tālruni 67108712, e-pasts: vilnis.camanis@lvrtc.lv).
	2. Izsoles nolikums sagatavots saskaņā ar Publiskas personas finanšu līdzekļu un mantas izšķērdēšanas novēršanas likumu un valsts akciju sabiedrības “Latvijas Valsts radio un televīzijas centrs” iekšējiem noteikumiem “Nekustamā īpašuma iznomāšanas un nomāšanas noteikumi”.
	3. Nolikums nosaka kārtību, kādā elektroniskā izsolē tiks piešķirtas nomas tiesības uz šajā Izsoles nolikumā 2. punktā norādītājām būvēm un automašīnu stāvvietām, kas netiek iznomātas atsevišķi, bet viss kopā kā viens nomas objekts (turpmāk – Nekustamais īpašums).
	4. Izsoles mērķis ir saņemt pieteikumu ar augstāko nomas maksu, iznomājot Nekustamo īpašumu šī Izsoles nolikuma 2. punktā norādītajiem mērķiem.
	5. Izsoles veids – elektroniskā izsole elektronisko izsoļu vietnē (<https://izsoles.ta.gov.lv>), kas tiek rīkota pirmo reizi.
	6. Nomniekam nav tiesības ierakstīt nomas tiesības uz Nekustamo īpašumu zemesgrāmatā.
2. **Nekustamā īpašuma nomas tiesību sastāvs:**
* Būve ar kadastra apzīmējumu: 01000272006004

Adrese Ērgļu iela 10, Rīga

Lietošanas mērķis: Noliktava

Kopējā platība (m2): 180.1;

* Būve ar kadastra apzīmējumu: 01000272006005

Adrese Ērgļu iela 10, Rīga

Lietošanas mērķis: Darbnīca

Kopējā platība (m2): 79.2;

* Būve ar kadastra apzīmējumu: 01000272006006

Adrese Ērgļu iela 10, Rīga

Lietošanas mērķis: Noliktava

Kopējā platība (m2): 48.2;

* Būve ar kadastra apzīmējumu: 01000272006008

Adrese Ērgļu iela 10, Rīga

Lietošanas mērķis: Darbnīca

Kopējā platība (m2): 45.8;

* Būve ar kadastra apzīmējumu: 01000272006010

Adrese Ērgļu iela 10, Rīga

Lietošanas mērķis: Garāža

Kopējā platība (m2): 312.3;

* Būve ar kadastra apzīmējumu: 01000272006014

Adrese Ērgļu iela 10, Rīga

Lietošanas mērķis: Darbnīca

Kopējā platība (m2): 888.2,

(izņemot telpu Nr.106);

* Būve ar kadastra apzīmējumu: 01000272006018

Adrese Ērgļu iela 14, Rīga

Lietošanas mērķis: Administratīvā ēka

Kopējā platība (m2): 877.2;

* Būve ar kadastra apzīmējumu: 01000272006020

Adrese Ērgļu iela 10, Rīga

Lietošanas mērķis: Noliktava

Kopējā platība (m2): 44.4;

* Būve ar kadastra apzīmējumu: 01000272006021

Adrese Ērgļu iela 10, Rīga

Lietošanas mērķis: Nojume

Kopējā platība (m2): 92.1;

* autostāvvietas 70 automašīnām Ērgļu ielā 10, Rīgā teritorijā.

Iznomātājam ir tiesības neierobežoti piekļūt neiznomātām būvēm un telpām kas atrodas Ērgļu ielā 10 un Ērgļu ielā 14, Rīgā teritorijā.

1. **Nekustamā īpašuma** **nomas tiesību periods**

Nekustamā īpašuma nomas tiesību periods ir 3 (trīs) gadi no līguma abpusējās parakstīšanas dienas.

1. **Izsolāmā Nekustamā īpašuma nomas tiesību apskates kārtība**

Par izsolāmā Nekustamā īpašuma apskati ir iespējams vienoties, sazinoties ar izsoles koordinatoru Vilni Čamani pa tālruni 67108712, e-pastu: vilnis.camanis@lvrtc.lv.

1. **Izsoles sākumcena un solīšanas solis**
	1. Izsoles sākumcena ir viena mēneša nomas maksas apmērs – EUR 14 700,00 (četrpadsmit tūkstoši septiņi simti euro un 00 centi) mēnesī, kas apliekama ar pievienotās vērtības nodokli.
	2. Izsole notiek ar augšupejošu soli. Soļa apmērs EUR 300.00 (trīs simti euro un 00 centi).
2. **Paziņojums par izsoli**

Sludinājums par Nekustamā īpašuma nomas tiesību elektronisko izsoli tiek publicēts oficiālajā izdevumā “Latvijas Vēstnesis” tīmekļa vietnē [www.vestnesis.lv](http://www.vestnesis.lv), valsts akciju sabiedrības “Latvijas Valsts radio un televīzijas centrs” mājas lapā [www.lvrtc.lv](http://www.lvrtc.lv), valsts akciju sabiedrības "Valsts nekustamie īpašumi" mājas lapā un elektroniskās izsoles vietnē [Elektronisko izsoļu vietne (ta.gov.lv)](https://izsoles.ta.gov.lv/).

1. **Izsoles norises laiks**
	1. Izsoles sākums - 2023.gada 10.novembris plkst.13.00. Izsoles noslēgums 2023.gada 11.decembris plkst.13.00.
	2. Ja šajā Izsoles nolikuma 7.1. punktā norādītājā izsoles periodā pēdējo piecu minūšu laikā pirms izsoles noslēgšanai noteiktā laikā tiek reģistrēts solījums, izsoles laiks automātiski tiek pagarināts par piecām minūtēm.
	3. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas pulksten 13.00.
	4. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
2. **Reģistrācija izsolei un nodrošinājuma maksas, dalības maksas samaksas kārtība**
	1. Par izsoles dalībnieku var kļūt jebkura fiziska vai juridiska persona, kurai atbilstoši tiesību aktiem ir tiesības nomāt nekustamo īpašumu Latvijas Republikā, kā arī attiecībā, uz kuru nepastāv šo noteikumu 9.punktā minētie ierobežojumi vai citi tiesību aktos noteiktie ierobežojumi.
	2. Pieteikšanās dalībai izsolē notiek, izmantojot Tiesu administrācijas elektronisko izsoļu vietnē (https://izsoles.ta.gov.lv) pieejamo elektronisko pakalpojumu "Par e-izsoļu vietnes dalībnieka dalību konkrētā izsolē", identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	3. Persona, kura vēlas piedalīties izsolē, reģistrējas dalībai izsolē šī Izsoles nolikuma 8.2.punktā noteiktajā kārtībā un veic nodrošinājuma summas (saņēmēja valsts akciju sabiedrība “Latvijas Valsts radio un televīzijas centrs”) EUR 1500.00 (viens tūkstotis pieci simti euro un 00 centi) un dalības maksas (saņēmēja Tiesu administrācija) EUR 5,00 (pieci euro un 00 centi) samaksu saskaņā ar portāla (https://izsoles.ta.gov.lv) ģenerētajiem un uz izsoles dalībnieka norādīto e-pastu nosūtītajiem rēķiniem. Valsts akciju sabiedrība “Latvijas Valsts radio un televīzijas centrs” 3 (trīs) darba dienu laikā pēc rēķina apmaksas autorizē dalībai izsolē nomas tiesību pretendentus, kuri izpildījuši visus elektroniskās izsoles priekšnoteikumus. Izsolei autorizētie dalībnieki drīkst izdarīt solījumus visā izsoles norises laikā.
	4. Nomas tiesību pretendents, piesakoties elektroniskajai izsolei, apliecina, ka iepazinies ar publicēto sludinājumu par izsoli, izsoles noteikumiem, tai skaitā tā pielikumiem un ir saprotama izsoles norises kārtība, kā arī uz viņu nav attiecināmi šajā Izsoles nolikuma 9.1. un 9.2. punktā noteiktie ierobežojumi.
	5. Nodrošinājuma maksa tiek atmaksāta, ja izsoles dalībnieks izsoles rezultātā nenosola tiesības nomāt Nekustamo īpašumu. Atmaksu veic uz kontu, no kura veikta nodrošinājuma maksas samaksa. Ja atmaksu veic uz citu kontu, maksājuma mērķī norāda informāciju par to, kas veicis iemaksu un kredītiestādi, no kuras tas veikts.
	6. Nosolītājam, tā samaksātā izsoles nodrošinājuma maksa tiek ieskaitīta Nekustamā īpašuma pirmā mēneša nomas maksā.
3. **Ierobežojumi dalībai izsolē**
	1. Izsolē nav tiesīgi piedalīties:
		1. Valsts akciju sabiedrības “Latvijas Valsts radio un televīzijas centrs” darbinieks, valdes priekšsēdētājs vai loceklis, padomes priekšsēdētājs vai loceklis, kapitāldaļu turētāja (akcionāra) atbildīgās personas, arodbiedrības priekšsēdētājs, ar šīm personām vienā mājsaimniecībā dzīvojošās personas vai radinieks — tēvs, māte, vecāmāte, vectēvs, bērns, mazbērns, adoptējamais, adoptētājs, brālis, māsa, pusmāsa, pusbrālis, laulātais, kā arī neatkarīgais vērtētājs, kas veicis Nekustamā īpašuma novērtēšanu;
		2. persona, kurai atbilstoši normatīvajiem aktiem nav tiesības veikt darījumus ar nekustamo īpašumu Latvijas Republikā, pret kuru piemērotas tādas sankcijas vai ierobežojošie pasākumi, kas liedz veikt darījumus ar nekustamo īpašumu.
	2. Valsts akciju sabiedrībai “Latvijas Valsts radio un televīzijas centrs”, ievērojot lietderības apsvērumus, ir tiesības neiznomāt Nekustamo īpašumu nomas tiesību pretendentam, kurš pēdējā gada laikā no pieteikuma iesniegšanas nav labticīgi pildījis citā ar valsts akciju sabiedrības “Latvijas Valsts radio un televīzijas centrs” noslēgtā līgumā noteiktos pienākumus – tam ir bijuši vismaz trīs maksājumu kavējumi, kas kopā pārsniedz divu maksājumu periodu, ja līgumā noteikts viena mēneša nomas maksas aprēķina periods, vai vienu maksājuma periodu, ja līgumā noteikts viena ceturkšņa nomas maksas aprēķina periods, vai valsts akciju sabiedrībai “Latvijas Valsts radio un televīzijas centrs” ir zināmi publiskas personas nekustamā īpašuma uzturēšanai nepieciešamo pakalpojumu maksājumu parādi, vai nomas tiesību pretendentam ir jebkādas citas būtiskas neizpildītas līgumsaistības pret valsts akciju sabiedrību “Latvijas Valsts radio un televīzijas centrs”.
	3. Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, valsts akciju sabiedrība “Latvijas Valsts radio un televīzijas centrs” ir tiesīga veikt pārbaudi, lai noskaidrotu, vai attiecībā uz izsoles uzvarētāju vai tā patieso labumu guvēju, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Gadījumā, ja pārbaudes rezultātā konstatēts, ka izsoles uzvarētājam vai tā patieso labumu guvējam ir noteiktas kādas no iepriekšminētajām sankcijām (civiltiesiskie ierobežojumi), Nekustamā īpašuma nosolītājs, kam noteiktas iepriekš minētās sankcijas, zaudē izsoles rezultātā iegūtās tiesības nomāt Nekustamo īpašumu. Šādā gadījumā izsoles rīkotājs ir tiesīgs piedāvāt nomāt nekustamo īpašumu tam izsoles dalībniekam, kurš solījis iepriekšējo augstāko cenu par izsoles priekšmetu un viņa solītā cena uzskatāma par nosolīto cenu.
4. **Izsoles rezultātu apstiprināšana, nosolītās summas samaksas kārtība un nomas tiesību līguma noslēgšana**
	1. Ja izsolei piesakās tikai viens nomas tiesību pretendents, izsoli atzīst par notikušu. Valsts akciju sabiedrība “Latvijas Valsts radio un televīzijas centrs” ar nomas tiesību pretendentu slēdz nomas līgumu par piedāvāto nomas maksu, kas nav zemāka par izsoles nomas maksas sākumcenu un viena izsoles soļa summu.
	2. Valsts akciju sabiedrība “Latvijas Valsts radio un televīzijas centrs” var pārtraukt izsoli, publicējot paziņojumu šī Izsoles nolikumā 6.punktā noteiktajās interneta vietnēs, ja tās norises laikā:
		1. saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu;
		2. valsts akciju sabiedrībai “Latvijas Valsts radio un televīzijas centrs” zudusi nepieciešamība iznomāt Nekustamo īpašumu.
	3. Izsoles uzvarētājs ir persona, kas tiek norādīta pēc izsoles slēgšanas elektronisko izsoļu vietnes sistēmā automātiski sagatavotā izsoles aktā. Pēc izsoles noslēguma nosolītājam elektroniski uz izsoļu dalībnieku reģistrā reģistrētā elektronisko izsoļu vietnes lietotāja kontu nosūta paziņojumu par to, ka viņš nosolījis augstāku cenu nekā citi un ir iestājies pienākums samaksāt pirmo no viņa pienākošos nosolīto summu viena mēneša nomas maksas apmērā.
	4. Nosolītājam 15 darba dienu laikā pēc izsoles noslēguma dienas jāsamaksā summa, ko veido starpība starp nosolīto summu un viņa samaksāto nodrošinājuma maksu, saņēmēja valsts akciju sabiedrības “Latvijas Valsts radio un televīzijas centrs” norēķinu kontā Nr. LV42HABA0551048637971, kas atvērts AS “Swedbank”, kods: SWIFT: HABALV22, kā iemaksas mērķi norādot “Nomas maksa par nekustamā īpašuma Ērgļu ielā 10, Ērgļu ielā 14, Rīgā pirmo nomas mēnesi”. Gadījumā, ja samaksa netiek veikta Izsoles noteikumos noteiktajā kārtībā un termiņā, persona, kura nosolījusi augstāko cenu, zaudē tiesības iegūt izsoles tiesību, kā arī zaudē iemaksāto nodrošinājuma maksu. Šādā gadījumā valsts akciju sabiedrība “Latvijas Valsts radio un televīzijas centrs” ir tiesīga piedāvāt nomāt Nekustamo īpašumu tam izsoles dalībniekam, kurš solījis iepriekšējo augstāko cenu par izsoles tiesību un viņa solītā cena uzskatāma par nosolīto cenu.
	5. Pēc šo Izsoles noteikumu 10.4.punktā noteikto nosacījumu izpildes izsoles rezultāti ne vēlāk kā 30 dienu laikā tiek apstiprināti valsts akciju sabiedrība “Latvijas Valsts radio un televīzijas centrs” valdē.
	6. Nosolītājam, ne vēlāk kā 30 (trīsdesmit) darba dienu laikā no Izsoles rezultātu apstiprināšanas, ir jānoslēdz ar valsts akciju sabiedrību “Latvijas Valsts radio un televīzijas centrs" nomas tiesību līgums par nosolīto Nekustamā īpašumu nomas tiesību summu mēnesī.
	7. Izsoli atzīst par nenotikušu, ja:
		1. nav saņemts neviens pieteikums dalībai izsolē;
		2. neviens nomas tiesību pretendents nav izpildījis Izsoles nolikumā izvirzītās prasības pretendentiem;
		3. ja izsolei piesakās vairāki nomas tiesību pretendenti un neviens no viņiem nepārsola izsoles sākumcenu;
		4. ja neviens no nomas tiesību pretendentiem, kurš ieguvis tiesības slēgt nomas līgumu, nenoslēdz nomas līgumu noteiktajā termiņā;
		5. ja nomas tiesības iegūst persona, kurai nav bijušas tiesības piedalīties izsolē.
	8. Ja nomas tiesību pretendents, kurš ieguvis tiesības slēgt nomas līgumu, nenoslēdz nomas līgumu noteiktajā termiņā , nodrošinājuma maksa netiek atmaksāta.
5. **Citi noteikumi**

Piesakoties Nekustamā īpašuma nomas tiesību izsolei, Tiesu administrācijas elektronisko izsoļu vietnes (<https://izsoles.ta.gov.lv>) lietotājs apliecina, ka ir iepazinies un apņemas ievērot Ministru kabineta 2015.gada 16.jūnija noteikumus Nr.318 "Elektronisko izsoļu vietnes noteikumi", izsoļu portālā publicētos vispārīgos izsoles norises noteikumus <https://izsoles.ta.gov.lv/noteikumi/1>, šajā Izsoles nolikumā noteiktos Nekustamā īpašuma izsoles noteikumos un citos normatīvajos aktos noteikto kārtību, kas regulē elektronisko izsoļu norisi.

Pielikumā:

1. Nekustamā īpašuma nomas līguma projekts uz 10 lpp.